मोहम्मद सलाह
मोहम्मद सलाह घाली (अरबी: محمد صلاح غالي, अरबी उच्चारण: [मोहामदु सलाह]; ( जन्म १५ जुन १९९२) मिश्रका व्यवसायीक फुटबल खेलाडी हुन जसले अङ्ग्रेजी क्लब लिभरपुल र मिश्र राष्ट्रिय फुटबल टोलीको लागि अग्रपङ्क्तिबाट खेल्ने गर्छन्।

सलाहले उनको फुटबल कार्यकाल सन् २०१० मा मिश्र प्रिमियर लिग अन्तर्गतको कायरो स्थित  एल मक्वमलोन फुटबल क्लबबाट सुरुवात गरेका थिए। त्यसपछिको केही महिना उक्त क्लबमा आफ्नो पदोन्नति गराएपछि उनी बाजेल फुटबल क्लबमा आवद्ध भएका थिए। स्विट्जरल्याण्डको एक क्लबमा पर्दापण गर्दै सलाहले उक्त टोलीलाई उपाधिको विजेता बनाउने महत्त्वपूर्ण भूमिका खेलेका थिए भने उनले उक्त प्रतियोगितामा सुनौलो जुत्ता समेत हात पार्न सफल भएका थिए। सलाहको प्रस्तुतबाट प्रभावित हुँदै उनलाई प्रिमियर लिगको एक क्लब चेल्सीले सन् २०१४ मा ११ मिलियन पाउण्डमा उनलाई उक्त क्लबमा आवद्ध बनाएको थियो। चेल्सीसँग आवद्ध भएको केही महिना पछि उनी इटालीको माथिल्लो श्रेणीको फुटबल लिग सिरी एको क्लब रोमा र पछि फ्लोरेण्टिनामा केही महिनाका लागि ऋणमा आवद्ध भएका थिए। अन्ततः एएस रोमाले उनलाई सन् २०१६ मा सोही क्लबमा आवद्ध गराएको थियो।

एएस र‍ोमामा एक वर्ष आफ्नो फुटबल कार्यकाल अगाडि बढाइसके पछि उनलाई प्रिमियर लिगको क्लब लिभरपुलले सन् २०१७ मा ३६.९ मिलियन पाउण्डमा खरिद गरेको थियो। सलाहले लिभरपुलमा आवद्ध भ‌ैसकेपछि उनले प्रमियर लिगको ३६अौँ संस्करण सम्म कायम भएको कीर्तिमान तोडेका थिए जहाँ उनले ३६ लिग चरणका खेलहरूमा ३२ गोल गर्न सफल भएका थिए भने उनले त्यस लिगमा सुनौलो जुत्ता समेत हात पारेका थिए।

सलाहले प्रमियर लिगमा उत्कृष्ट खेल खेलका कारण उनले थुप्रै पुरस्कार पनि जितेका थिए जसमा पिएफए वर्षको उत्कृष्ट खेलाडी, एफपीए वर्षको उत्कृष्ट फुटबल खेलाडी आदि पुरस्कारहरू समावेश छन्। सन् २०१८ मा सलाह फिफा द्वरा पुरुष खेलाडी अवार्डको तेस्रो स्थानमा पर्न सफल भएका थिए। उनले सन् २०१८-१९ प्रमियर लिग अन्तर्गत सर्वाधिक गोल गर्न सफल खेलाडी पनि बने भने उनले लिभरपुललाई सन् १०१८-१९ च्याम्पियन्स लिगको अन्तिम खेल जिताउन ठूलो भूमिका पनि निर्वाह गरेका थिए।

क्लब कार्यकाल

अन्तर्राष्ट्रिय कार्यकाल

युवा कार्यकाल 

सलाहाले सन् २००४ देखि अौपचारिक रूपमा फुटबल खेल्न सुरु गरेका थिए जस अन्तर्गत उनी सन् २००४ मा मिश्रको एक फुटबल क्लब इतिहाद बस्युनसँग आवद्ध भएका थिए भने उनले उक्त क्लबका लागि एक वर्ग फुटबल खेलेका थिए। सलाहले मिश्र राष्ट्रिय फुटबल टोली (बीस वर्ष मुनिको)मा ११ उपस्थिति र मिश्र राष्ट्रिय फुटबल टोली (२३ वर्ग मुनिको)मा पनि ११ उपस्थिति जनाएका थिए जहाँ उनले सन् २०११ फिफा यु-२० विश्वकप र सन् २०१२ को ग्रीष्मकालीन ओलम्पिकमा मिश्रको प्रतिनिधित्व गर्दै भाग लिएका थिए। सलाहले उक्त प्रतियोगिता अन्तर्गत उत्कृष्ट १६ को चरणमा अर्जेण्टिना विरुद्ध पेनाल्टी गोल गरेका थिए तर उक्त खेलमा मिश्र राष्ट्रिय फुटबल टोलीले २-१ को हार बेहोर्नु परेको थियो।

सलाह सन् २०१२ को ग्रीष्मकालीन ओलम्पिकमा मिश्र युवा राष्ट्रिय टोलीको खेलाडीको रूपमा मैदान उत्रिँदै समूह चरणका तीन खेल मध्य तीनै खेलमा गोल गर्न सफल भएका थिए। उक्त प्रतियोगिता अन्तर्गत सलाहले २६ जुलाई २०१२ का दिन ब्राजिल विरुद्ध दोस्रो गोल गरेका थिए तर उक्त खेल ब्राजिलले ३-२ अङ्कले जितेको थियो। २९ जुलाई २०१९ का दिन सलाहले न्युजिल्याण्ड विरुद्ध एक गोल गर्दै खेललाई बराबरी सम्म पुर्‍याउन सफल भएका थिए। १ अगष्ट २०१२ का दिन मिश्र युवा फुटबल टोलीको सामना बेलारुस विरुद्ध भएको थियो जुन समूह चरढको अन्तिम खेल थियो। बेलारुसको विरुद्धमा सलाहले मिश्रका लागि पहिलो गोल गर्न सफल भएको थियो भने उक्त खेल मिश्रले ३-१ गोल अन्तरले हात पार्न सफल भएको थियो। ४ अगष्ट २०१२ का दिन मिश्र राष्ट्रिय फुटबल टोली जापान विरुद्धको खेलमा पराजित हुँदै प्रतिस्पर्धाबाटै बाहिरिन पुगेको थियो।

राष्ट्रिय टोली तथा पदोन्नति 

सलाहले ३ सेप्टेम्बर २०११ का दिन मिश्रको राष्ट्रिय फुटबल टोलीबाट वरिष्ठ फुटबल कार्यकालको सुरुवात गरेका थिए जहाँ मिश्र सियरे लियोन विरुद्ध २-१ गोल अन्तरले पराजित भएको थियो। सलाहले राष्ट्र टोलीबाट उनको व्यक्तिगत पहिले गोल नाइजर विरुद्ध गरेका थिए जुन खेलमा मिश्रले ३-० गोल अन्तरले खेल जित्न सफल भएको थियो जुन खेल ८ अक्टोबर २०११ का दिन २०१२ अफ्रिकी राष्ट्रकपको छनोटका लागि भएको थियो। १० जुन २०१२ का दिन २०१४ फिफा विश्वकप छनोट खेलमा मिश्रको सामना गिनीसँग भएको थियो जहाँ सलाहले ९३अौँ मिलेटमा गोल गर्न सफल भए भने उक्त खेल मिश्रले ३-२ गोल अन्तरले जित्न सफल भएको थियो। ९ जुन २०१३ का दिन सलाहले २०१४ फिफा विश्वकप छनोट खेल अन्तर्गत मिश्र विरुद्ध जिम्बाब्वेको खेलमा सलाहले एकै खेलमा तीन गोल गर्न सफल भएका थिए। उक्त खेलको एक हप्ता पछि सलाहले मोजाम्बिक विरुद्ध एक गोल गरे जसकारण मिश्र राष्ट्रिय फुटबल टोली विश्वकप छनोट खेलको फाइनलमा प्रवेश गरेको थियो। १० सेप्टेम्बर २०१२ मा दिन सलाहले गिनी विररुद्ध एक गोल गर्न सफल भएका थिए।

कार्यकाल तथ्याङ्क

क्लब

अन्तर्राष्ट्रिय

अन्तर्राष्ट्रिय गोलहरू

सन्दर्भ सामग्री

बाह्य कडीहरू

लिभरपुल फुटबल क्लबको आधिकारिक वेबसाइटमा मोहम्मद सलाह

प्रिमियर लिगमा मोहम्मद सलाह
मोहम्मद सलाह सिरि एमा 

फुटबल खेलाडीहरू
सन् १९९२ मा जन्म
जीवित मानिसहरू